《点绛唇 咏西施舌》
清代·梁鼎芬

梦雨丝风，溪头网得娇如雪。金璚玉屑。肯使轻磨灭。

想是吴宫，曩日曾饶舌。空凄切。江湖贬绝。莫向人间说。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。